stanford-oval/wikipedia huggingface dataset:
Implantti
Aiheesta muualla

Kuvia tai muita tiedostoja aiheesta Implantti Wikimedia Commonsissa
International Medical Devices Database – Recalls, Safety Alerts and Field Safety Notices of medical devices – International Consortium of Investigative Journalists
Heinrich Zschokke

Heinrich Zschokke
Johann Heinrich Daniel Zschokke (22. maaliskuuta 1771 Magdeburg, Saksa – 27. kesäkuuta 1848 Aarau, Aargau, Sveitsi) oli saksalais-sveitsiläinen kirjailija ja pedagogi.
Suomennetut teokset

Aarre, Pori: Otto Andersin 1912
Hannu Halle kaikkialle (Hans Dampf in allen Gassen, 1814), suom. Samuli S[uomalainen]. WSOY 1900 Verkossa, Gutenberg.org
Kultala (Das Goldmacherdorf, 1817), Helsinki: Kansanvalistus-seura 1898 Sarja: Kansanvalistus-seuran toimittama kansakirjasto, 3. Verkossa. Gutenberg.org
Kaleri-orja (Der Galeerensklave), Käännös ruotsalaisesta kirjasta "Galérslafven", Helsinki: C. J. Wikberg 1864 Verkkossa. Gutenberg.org
Kun rauhan mies sotaa kävi, suom. Samuli S[uomalainen]. Otava 1902 Helsinki: Otava 1902 Sarja: 35 pennin sarja Verkossa. Gutenberg.org
Kuolonpeikko (Der tote Gast), suom. Kustavi L., Viipurin uusi kirjapaino 1904
Salaisuus (Jonathan Frock), suomentanut Aino Tuomikoski, Karisto 1919 Sarja: Kariston 1 markan romaaneja, 37.
Seikkailu Uudenvuodenyönä (Das Abenteuer in der Neujahrsnacht, 1818), suom. V. I., Karisto 1911 Sarja: Kirjallisia pikkuhelmiä, 47.
Viina-myrkystä surullinen tarina (Die Brannteweinpest), Suom. Abraham Poppius.  Suomalaisen Kirjallisuuden Seura 1844 Sarja: Suomalaisen Kirjallisuuden Seuran toimituksia 6 osa
Yö Brczwezmcislissä, Otava 1911 (Yhteissidoksena Eksyksissä präriä-aavikolla. Yö Brczwezmcislissä) Verkossa vapaasti
Aiheesta muualla

Vapaasti ladattavia Heinrich Zschokken e-kirjoja Projekti Lönnrotilta sekä Project Gutenbergiltä
Zschokke, Heinrich, Deutsche Biographie (saksaksi)
Heinrich-Zschokke-Gesellschaft (saksaksi)
Roland Hemmo

| Roland Hemmo |
| --- | --- |
 Roland Hemmo vuonna 2005.
Henkilötiedot
Syntynyt: 25. helmikuuta 1946 (ikä 78) Weißwasser, Saksa
Aiheesta muualla
IMDb 
Elonet
Roland Hemmo (s. 25. helmikuuta 1946 Weißwasser) on saksalainen näyttelijä ja ääninäyttelijä. Hän on ääninäytellyt lukuisissa elokuvissa.
Henry Liddon

| Henry Liddon> Henkilötiedot |
| --- | --- |
Koko nimi:  Henry John Churchill Liddon
Syntynyt: 20. huhtikuuta 1932 Lontoo, Yhdistynyt kuningaskunta 
Kuollut: 23. syyskuuta 1987 (55 vuotta) Yamoussoukro, Norsunluurannikko 
Kansalaisuus:   Yhdistynyt kuningaskunta
WRC-ura
Kilpailuja:  42
Voittoja:  4
Palkintosijoja:  9
Erikoiskoevoittoja:  83
Ensimmäinen kilpailu:  Monte Carlo -ralli 1973
Ensimmäinen voitto:  Jyväskylän suurajot 1973
Viimeinen voitto:  RAC-ralli 1975
Viimeinen kilpailu:  Norsunluurannikon ralli 1980
Sijoitus kaudella 1980:  ( p.)
Henry John Churchill Liddon (20. huhtikuuta 1932 – 23. syyskuuta 1987) oli brittiläinen kartanlukija. Liddon tunnettiin muun muassa Paddy Hopkirkin, Rauno Aaltosen ja Timo Mäkisen pitkäaikaisena kartanlukijana.
Tilastot

48 kuljettajien EM-sarjan osakilpailua, joista 6 voittoa
9 autonvalmistajien MM-sarjan osakilpailua
42 kuljettajien MM-sarjan osakilpailua, joista 4 voittoa
Ida Grönlund

| Ida Grönlund> Henkilötiedot |
| --- | --- |
Ammatti:  stand up -koomikko, käsikirjoittaja
Ida Grönlund on suomalainen stand up -koomikko ja käsikirjoittaja. Grönlund teki ensimmäisen stand up -keikkansa vuonna 2003. Vuonna 2005 hän osallistui Vuoden stand up -tulokas -kilpailuun. Grönlund on käsikirjoittanut televisioon muun muassa Ylen ajankohtaissatiireita Noin viikon uutiset ja Noin viikon studio sekä Nelosella esitettyä Nieminen & Lahtinen Show’ta.
Grönlund on asunut nuoruutensa Vihdin Nummelassa.
Aiheesta muualla

Ida Grönlund Internet Movie Databasessa. (englanniksi)
Roland Leduc

Roland Joseph Augustin Georges Leduc (25. heinäkuuta 1907 Longueuil – 15. syyskuuta 2001) oli kanadalainen sellisti, kapellimestari ja pedagogi. Hän aloitti pianonsoiton äitinsä johdolla 6-vuotiaana ja siirtyi selloon 14-vuotiaana. Hän sai myös yksityisopetusta Jean-Baptiste Duboisilta ja opiskeli teoriaa Louis Michielsin johdolla. Québecin hallituksen stipendillä hän opiskeli vuosina 1927–1931 Brysselin kuninkaallisessa konservatoriossa. Samalla hän otti yksityistunteja harmoniassa ja kontrapunktissa Paul Gilsonilta. Leduc oli konservatorion orkesterin vakijäsen ja soitti joskus Brysselin filharmonikkojen kanssa. Hän osallistui Maurice Ravelin ja Richard Straussin johtamiin konsertteihin.
Leduc palasi Montrealiin vuonna 1931 ja esitti solistina muun muassa Luigi Boccherinin D-duurikonserton. Hän perusti vaimonsa, viulisti Annette Lasalle-Leducin ja veljensä, pianisti Jean Leducin kanssa Leduc Trion 1930-luvun alussa. Hän oli myös Montrealin jousikvartetin jäsenenä vuosina 1934–1940; jousikvartetin kanssa hän sai kamarimusiikkikoulutusta André Tourretilta Pariisissa. Hänelle tarjoutui samalla mahdollisuus opintoihin Maurice Maréchalin johdolla. Palattuaan hän toimi CSM-orkesterin ensisellistinä (1940–1948). Vuonna 1961 hän seurasi Wilfrid Pelletieriä Québecin musiikkikonservatorion johdossa. Hänen johdollaan opiskelivat muiden muassa Dorothy Bégin, Raymonde Martin, Monique Mercure ja Émilie Préfontaine. Leduc johti kaikkia keskeisimpiä kanadalaisorkestereita ja toimi kapellimestarina myös muun muassa useissa CBC:n radio-ohjelmissa. Hän johti Henri Dutilleux'n ensimmäisen sinfonian Kanadan-ensiesityksen.
Vuonna 1947 Leduc sai opetusta Pierre Monteuxilta. Hän levytti Jean Coulthardin sellosonaatin pianisti John Newmarkin kanssa vuonna 1949. Hän oli Pierre Rollandin serkku ja pääsi Kanadan ritarikunnan jäseneksi vuonna 1980.
Roland Juhász

Roland Juhász EM-kilpailuissa 2016.
Roland Juhász (s. 1. heinäkuuta 1983 Cegléd) on unkarilainen jalkapalloilija, pelipaikaltaan keskuspuolustaja. Hän edusti kotimaansa seurojen lisäksi kahdeksan kautta belgialaista Anderlechtia. Hän pelasi Unkarin maajoukkueessa 95 ottelua vuosina 2004–2016.
Juhász edusti Unkarin pääsarjassa pisimpään MTK Budapestia vuosina 2000–2005 ja Fehérvária (entiseltä nimeltään Videoton) vuosina 2013–2020. Hän pelasi vuosina 2005–2013 Anderlechtissa pudotuspelit mukaan lukien 210 Belgian liigan ottelua ja teki niissä 20 maalia. Hän voitti Belgian liigamestaruuden vuosina 2006, 2007, 2010 ja 2012 sekä Belgian cupin vuonna 2008. Unkarissa hän voitti liigamestaruuden vuosina 2003, 2015 ja 2018 sekä cupin vuonna 2019. Hän pelasi Mestarien liigassa Anderlechtin joukkueessa yhdeksän ottelua ja teki maalin marraskuussa 2006 AC Milania vastaan.
Juhász pelasi Unkarin A-maajoukkueessa ensimmäisen kerran huhtikuussa 2004. Hän pelasi kaikkiaan 95 A-maaottelua, joissa hän oli 89 kertaa avauskokoonpanossa. EM-kilpailuissa 2016 hän pelasi avauskokoonpanossa kaksi alkulohko-ottelua ja tappiollisen neljännesvälieräottelun Belgiaa vastaan. Hän pelasi 18 MM-karsinta- ja 29 EM-karsintaottelua. Hän teki maaotteluissaan kuusi maalia: huhtikuussa 2004 ensimmäisessä maaottelussaan Japania vastaan, elokuussa 2007 ystävyysottelussa Italiaa vastaan, toukokuussa 2008 ystävyysottelussa Kreikkaa vastaan, lokakuussa 2008 MM-karsintaottelussa Albaniaa vastaan, huhtikuussa 2009 MM-karsintaottelussa Maltaa vastaan ja syyskuussa 2012 MM-karsintaottelussa Andorraa vastaan. Hän pelasi viimeisen maaottelunsa marraskuussa 2016 ystävyysottelussa Ruotsia vastaan.
Ruud Vormer

Ruud Vormer vuonna 2015.
Ruud Vormer (s. 11. toukokuuta 1988 Hoorn) on alankomaalainen jalkapalloilija, pelipaikaltaan keskikenttäpelaaja. Hän on vuodesta 2014 edustanut belgialaista Club Bruggea ja on joukkueen kapteeni.
Vormer nousi AZ Alkmaarin junioreista edustusjoukkueeseen vuonna 2006. Hän siirtyi Roda JC:hen kesällä 2008 ja Feyenoordiin kesällä 2012. Ennen lähtöään Belgiaan ja Club Bruggeen syyskuussa 2014 hän pelasi Alankomaiden Eredivisiessa kahdeksan vuoden aikana 177 ottelua ja teki niissä 12 maalia. Bruggessa Vormer on voittanut Belgian mestaruuden vuosina 2016 ja 2018 sekä Belgian cupin vuonna 2015. Hänet valittiin Belgian liigan vuoden pelaajaksi 2017.
Vormer on pelannut Alankomaiden juniorimaajoukkueissa. Miesten maajoukkueessa hän pelasi ensimmäisen ottelunsa toukokuussa 2018 Slovakiaa vastaan. Kaikkiaan hän pelasi vuoden 2018 aikana neljä maaottelua.
Holden Commodore

| Holden Commodore |
| --- | --- |

Valmistustiedot
Valmistusmaa:   Saksa (nykyään)
Valmistaja:  Holden
Konserni:  General Motors
Valmistusvuodet:  1978–2020
Luokka:  Mid-size (1978–1988, 2017–) Full-size (1988–2017)
Teknisesti samankaltaisia:  Buick Regal Opel Insignia Vauxhall Insignia
2010 Holden Commodore (VE)
Holden Commodore SS V Sportwagon (VF)
Holden Commodore on Holdenin Australiassa vuosina 1978–2020 myymä automalli. Siitä valmistetaan sedan-, farmari ja Ute-avolavamallia. Vuodesta 1989 mallin pohjalle ollaan valmistettu ylellisiä sedan-malleja Holden Statesman ja Holden Caprice, ja vuodesta 2001, sen pohjalle valmistettiin myös Holden Monaro -coupé-mallia. Vuonna 2004 Holden esitteli sen pohjalle kaksi ”Coupe Utility” -avolavamallia nelivetoisen Adventran ja neliovisen Crewman-mallin. Vuosien 1988–2006 Holden Commodore vastaa Opelin valmistamaa Omega-mallia, sitä aiemmat Rekordia ja Senatoria. Nykyinen vuodesta 2018 lähtien valmistettu Commodore on sama auto kuin 2017 esitelty toisen sukupolven Opel Insignia.
Mallit > Ensimmäinen sukupolvi

VB
(1978–1980)
VC
(1980–1981)
VH
(1981–1984)
VK
(1984–1986)
VL
(1986–1988)
Mallit > Toinen sukupolvi

VN
(1988–1991)
VP
(1991–1993)
VR
(1993–1995)
VS
(1995–1997)
Mallit > Kolmas sukupolvi

VT
(1997–2000)
VX
(2000–2002)
VY
(2002–2004)
VZ
(2004–2007)
Mallit > Neljäs sukupolvi

VE
(2006–2013)
VF
(2013–2017)
Mallit > Viides sukupolvi

ZB
(2018–2020)
Aiheesta muualla

Kuvia tai muita tiedostoja aiheesta Holden Commodore Wikimedia Commonsissa
Risto Siilasmaa

| Risto Siilasmaa |
| --- | --- |
 Risto Siilasmaa toukokuussa 2023.
Henkilötiedot
Syntynyt: 17. huhtikuuta 1966 (ikä 58) Helsinki
Muut tiedot
Yritys:  F-Securen perustaja, hallituksen jäsen ja entinen toimitusjohtaja
Hallitusjäsenyydet:  F-Secure
Järjestöjäsenyydet:  European Round Table of Industrialists
Tutkinnot:  tuotantotalouden diplomi-insinööri (Teknillinen korkeakoulu)
Risto Kalevi Siilasmaa (s. 17. huhtikuuta 1966 Helsinki) on F-Securen perustaja, hallituksen jäsen ja entinen toimitusjohtaja. Siilasmaa on F-Securen suurin osakkeenomistaja yli 34 prosentin osuudellaan. Siilasmaa oli Nokian hallituksen puheenjohtaja vuosina 2012–2020. Hän on tullut tunnetuksi myös aloittelevien yritysten bisnesenkelinä.
Ura ja koulutus

Siilasmaa perusti Data Fellowsin (nyk. F-Secure) vuonna 1988 yhdessä Petri Allaksen kanssa. Perustamisen aikaan Siilasmaa oli 22-vuotias tuotantotalouden opiskelija Teknillisessä korkeakoulussa, ja Petri Allas oli hänen opiskelukaverinsa. Koulutukseltaan Siilasmaa on tuotantotalouden diplomi-insinööri. Ennen uraansa Data Fellowsilla Siilasmaa toimi 1980-luvulla MikroBitti- ja Tietokone-lehtien avustajana.
Helsingin Sanomien tekemän selvityksen mukaan Siilasmaalla oli vuonna 2009 Suomessa Björn Wahlroosin jälkeen toiseksi eniten valtaa pörssiyhtiöiden hallituksissa. Selvitys perustui yritysten markkina-arvoihin ja hallituspaikkoihin, joita Siilasmaalla oli tuolloin kolmessa pörssiyhtiössä (F-Secure, Elisa, Nokia).
Ura ja koulutus > Nokian hallituksen puheenjohtajuus

Vuonna 2012 Siilasmaa valittiin Nokian hallituksen puheenjohtajaksi. Hän oli ollut Nokian hallituksen jäsen toukokuusta 2008.
Siilasmaa valittiin Nokian hallituksen puheenjohtajaksi vaikeaan aikaan. Yhtiötä pidettiin yleisesti konkurssiriskinä jatkuvasti heikkenvän matkapuhelinliiketoiminnan johdosta. Pelkästään vuoden 2012 ensimmäisen vuosipuoliskon liiketappio oli yli kaksi miljardia euroa.
Siilasmaan johdolla yhtiö neuvotteli neljä merkittävää yrityskauppaa Microsoftin, Siemensin, Alcatel-Lucentin ja saksalaisten autonvalmistajien kanssa. Näiden kauppojen seurauksena yhtiön liiketoimintaprofiili muuttui täysin.
Prosessin aikana Siilasmaa uudisti Nokian johdon ja hallituksen. Ainoastaan talousjohtaja Timo Ihamuotila jatkaa tehtävässään. Uudistumisen seurauksena Nokian markkina-arvo on moninkertaistunut ja yhtiön liikearvo (EV) on noussut vajaasta 1,5 miljardista pian Siilasmaan aloitettua puheenjohtajana noin 30 miljardiin vuoden 2016 alussa.
Siilasmaa luopui Nokian hallituksen puheenjohtajuudesta vuonna 2020.
Asevelvollisuustyöryhmä

Siilasmaan vetämä työryhmä teki puolustusministeriön selvityksen asevelvollisuudesta ja tuotti siitä loppuraportin nimeltä Suomalainen asevelvollisuus. Asevelvollisuustyöryhmän raportissa todettiin, että asevelvollisuus on kustannustehokas maanpuolustusratkaisu. Lähteenä käytettiin VATT:n Juha Honkatukian tekemän tutkimuksen laskelmia, joita tutkija ei ollut tarkoittanut vaihtoehtojen kustannustehokkuuden arviointiin. Selvityksen mukaan palkka-armeija maksaisi liikaa, eikä palkka-armeija ole realistinen vaihtoehto. Ryhmässä oli laskettu, että palkka-armeija tulisi jopa neljä miljardia kalliimmaksi kuin asevelvollisuus. Hallitusohjelmassa asevelvollisuutta sitouduttiin kehittämään raporttiin tukeutuen. Siilasmaa on sotilasarvoltaan reservin kapteeni.
Yksityiselämä

Siilasmaa asuu Helsingin Kuusisaaressa. Hänellä on vaimo ja kolme lasta.
Kirjallisuus

Paranoidi optimisti -kirjassa (Tammi 2018) Nokian hallituksen puheenjohtaja ja F-Securen perustaja Risto Siilasmaa peilaa Nokian kehitystä alkaen vuodesta 2008, jolloin hän liittyi yhtiön hallitukseen, sekä avaa näkemyksiään johtamisesta ja teknologiabisneksestä. Siilasmaa kirjoitti kirjan muun muassa Intelin ja Dellin toimitusjohtajien teoksissa kirjoittajana mukana olleen Catherine Fredmanin kanssa.
Hiisi (Lordi)

| Hiisi |
| --- | --- |
 Hiisi Lordin keikalla vuonna 2023.
Henkilötiedot
Syntynyt: Tampere 
Ammatti:  muusikko
Muusikko
Taiteilijanimi:  Hiisi
Aktiivisena:  2019–
Tyylilajit:  glam rock hard rock heavy metal shock rock
Soittimet:  basso
Yhtyeet:  Lordi (2012-)
  [ Muokkaa Wikidatassa ] [ ohje ]  
Hiisi (taiteilijanimi) on suomalaisessa Lordi-metalliyhtyeessä soittava muusikko ja yhtyeen basisti. Hän liittyi Lordiin 2019, kun basisti OX jätti yhtyeen. Hän debytoi Lordin Killection-albumilla.
Hiisi on kotoisin Tampereelta.
Diskografia Lordissa

Killection (2020)
Lordiversity (2021)
Screem Writers Guild (2023)
Huojunta

Kuvan huojuva aalto (sininen) muodostuu vihreästä ja punaisesta vihreän aallonpituuden kasvaessa.
Nauhoitteen ensimmäiset 2 sekuntia: 110 Hz siniaalto. Seuraavat 2 s: 104 Hz siniaalto. Viimeiset 2 s edellisten aaltojen yhdistelmä, jolla huojunta kuuluu.
Äänitiedostojen kuunteluohjeet
Huojunta on kahden taajuudeltaan vain hieman erilaisen aallon välisestä interferenssistä aiheutuva ilmiö. Tunnetuin se on ääniaalloilla, jolloin huojunta havaitaan kuullun äänen voimakkuuden jaksollisena vaihteluna. Ilmiö esiintyy samanlaisena kuitenkin myös muiden kuin ääniaaltojen tapauksessa.
Otetaan esimerkiksi sähkökitara ja soitetaan yhtä aikaa kaksi selvästi erikorkuista ääntä. Tällöin ihminen havaitsee äänet erillisinä. Aletaan nyt kiristää toista kieltä siten, että äänten välinen taajuusero pienenee. Hiukan ennen kuin taajuudet ovat samat, kuullaan huojunta: ääni kuuluu välillä voimakkaampana, välillä heikompana, eikä kahta säveltä voida enää erottaa toisistaan.
Huojuntataajuus

Ilmiön syy on fysikaalinen: kaksi eri ääniaaltoa interferoivat eli muodostavat summa-aallon. Interferoivat aallot vahvistavat toisiaan, jos ne ovat samassa vaiheessa; vastakkaisessa vaiheessa ollessaan ne heikentävät toisiaan. Ääni kuullaan voimakkaampana, kun interferenssi on luonteeltaan vahvistavaa eli konstruktiivista. Eri vaiheissa olevat aallot puolestaan sammuttavat toisensa ja ääni kuulostaa heikolta.
Voidaan todistaa, että äänenvoimakkuuden maksimin ja minimin vaihtelu muodostaa aallon, jonka taajuus on interferoivien aaltojen taajuuksien erotus. Tämä nk. huojuntataajuus on
Yksinkertaisimmin ilmiötä voidaan tarkastella laskemalla kahden perusmuotoisen (sinimuotoisen), samalla amplitudilla värähtelevän aallon summa:
Jos interferoivien aaltojen taajuudet ovat lähellä toisiaan (ero muutaman hertsin luokkaa) eli  \left|f_{2}-f_{1}\right|<<f_{1}+f_{2}, yhtälössä oikealla olevan kosiniaallon taajuus on kuuloalueen alapuolella, minkä vuoksi sitä ei havaita erillisenä sävelenä. Sen sijaan se ilmenee siniaallon amplitudin eli äänen voimakkuuden jaksollisena vaihteluna; kosinin sanotaan muodostavan ns. verhokäyrän, joka värähtelee hitaasti. Siniaallon taajuus on  \left(f_{1}+f_{2}\right)/2 eli interferoivien aaltojen taajuuksien keskiarvo. Tämän aallon amplitudi on  \left|2a\cos \left(2\pi {\frac {f_{1}-f_{2}}{2}}t\right)\right|. Kun  \cos \left(2\pi {\frac {f_{1}-f_{2}}{2}}t\right) on yksi, aallot ovat samassa vaiheessa ja vahvistavat toisiaan (amplitudi on 2a). Kun se on nolla, aallot sammuttavat toisensa (amplitudi on 0).
Huojuntaa esiintyy myös monimutkaisemmissa tapauksissa, esimerkiksi äänten soidessa eri voimakkuuksilla. Tällöin laskennallinen käsittely on mutkikkaampaa.
Huojunta äänentoistossa

Huojunta tarkoittaa myös äänen korkeuden hidasta vaihtelua, jota esiintyy analogisissa äänentallennuslaitteissa, tavallisimmin nauhureissa ja vanhoissa elokuvissa.  Näissä ilmiö aiheutuu tallennusvälineen epätasaisesta liikkestä. Esimerkiksi nauhaa kuljettavan moottorin pyörimisnopeuden vaihtelut aiheuttavat toistetun taajuuden heilahtelua eli huojuntaa.
Huojunta.
Roquefort (Landes)

| Roquefort |
| --- | --- |
 Estampon-joen ylittävä silta
 vaakuna
 Roquefort
 Koordinaatit: 44°02′03″N, 0°19′17″W 
Valtio:  Ranska
Alue:  Uusi-Akvitania
Departementti:  Landes
Arrondissementti:  Mont-de-Marsan
Pinta-ala:  
 – Kokonaispinta-ala:  12,1 km²
Väkiluku (2020):  1 927 
 – Väestötiheys:  159 as./km²
Kunnan numero:  40245
 
 Kunnan kotisivut 
Infobox OKVirheellinen NIMI-arvo: 
Roquefort on kunta Lounais-Ranskassa Landesin departementissa Uuden-Akvitanian alueella. Se sijaitsee Douze-joen ja sen sivujoen Estamponin haarassa, noin 22 kilometriä Mont-de-Marsanin kaupungista koilliseen.
Neitsyt Marian kirkko
Roquefortin sijainti kahden joen yhtymäkohdassa on tehnyt siitä strategisesti tärkeän kaupungin, ja se on ollut linnoitettu jo 1100-luvulla. Ensimmäinen Roquefortin linna rakennettiin vuonna 1108 joen törmällä olevalle kalliolle. Nykyään siitä on jäljellä vain torni.
Myös Neitsyt Marian kirkko (Notre-Dame de l'Assomption) on rakennettu 1100-luvulla. Alun perin se oli Saint-Severin luostarin alaisuudessa olleen benediktiiniläisluostarin kirkko. Kirkko rakennettiin osittain uudelleen 1200-luvulla. Kirkko kärsi hävityksestä Ranskan uskonsodissa vuonna 1569. Tämän jälkeen se rakennettiin jälleen uudelleen. Samalla se varustettiin puolustusjärjestelmällä, johon kuului myös linnoituksen luonteen antava neliömäinen torni.
Aiheesta muualla

Kuvia tai muita tiedostoja aiheesta Roquefort (Landes) Wikimedia Commonsissa
Hearst Communications

Hearst Communications on yhdysvaltalainen mediayhtiö, joka omistaa useita sanomalehtiä, yli 300 aikakausilehteä ja televisiokanavia.
Hearstin merkittävimpiin omistuksiin kuuluvat TV-kanava ESPN, sijoitustietoa toimittava Fitch Group ja lehdet Cosmopolitan ja Elle.
Historia

Yhtiön perusti William Randolph Hearst, josta tuli The San Francisco Examiner -lehden omistaja 24-vuotiaana vuonna 1887. Varat olivat peräisin kultakaivoksella rikastuneelta isältä George Hearstilta. Molemmat Hearstit olivat myös Yhdysvaltain kongressissa. Hän hankki muita sanomalehtiä ennen siirtymistään radio- ja televisiobisnekseen. Hearstin pojasta William Randolph Hearst juniorista tuli Pulitzer-palkittu lehtimies. Pojanpoika William R. Hearst III johtaa nykyisin puhemiehenä Hearst Corporationia, joka omistaa yli 360 yritystä.
Painetut aikakauslehdet

Hearst Magazines on maailman suurin lifestyle-julkaisija, jolla on 25 brändiä, 200 lehteä ja 175 verkkosivustoa.
Hearst Magazine Median suurimmat painetut aikakauslehdet levikkeineen vuoden 2021 lopussa:
| nimi | levikki |
| --- | --- |
Good Housekeeping: 3 133 948
Cosmopolitan: 2 163 395
Woman’s Day: 2 208 900
Food Network Magazine: 1 722 028
Men’s Health: 1 362 126
HGTV Magazine: 1 268 549
Women’s Health: 1 182 695
Elle: 1 029 218
Sanomalehdet

Sanomalehtiä julkaise Hearst Newspapers -ryhmä. Siihen kuuluu 24 päivittäistä lehteä ja 52 viikkolehteä.
Televisio

Hearstin tv-mediaan kuuluvat ESPN ja A+E Networks. Disney omistaa ESPN:stä 80 % ja Hearst loput 20 %. Toinen Hearstin merkittävä televisio-omistus on A+E Networks, jonka Hearst ja Disney omistavat puoliksi. Lifetime on osa A&E:tä
Hearst Television tavoittaa noin 20 % Yhdysvaltain kotitalouksista.
Muu liiketoiminta

Hearst Real Estate & Operations omistaa kiinteistöjä ja maatalousmaata.
Hearst Transportation myy järjestelmiä lentokoneiden huollon seuraamista varten ja dataa ja analytiikkaa autoteollisuudelle sekä autojen korjaustietoja.
Hearst Ventures on riskisijoitusyhtiö. Sillä on sijoituksia esim. tekoälyyn, verkkokauppaan, logistiikkaan, laitteiden kunnon tarkkailuun, mobiilipeleihin, tapahtumanjärjestämiseen (Luna Park) ja BuzzFeed-julkaisuun.
Huronin piirikunta (Ohio)

Huronin piirikunta on piirikunta Ohiossa, Yhdysvalloissa, joka on nimetty Huron-intiaaniheimon mukaan. Sen suurin kaupunki on Norwalk.
Maantiede

Huronin naapuripiirikuntia ovat Erie pohjoisessa, Lorain idässä, Ashland kaakossa, Richland etelässä, Crawford lounaassa, Seneca lännessä ja Sandusky luoteessa.
Väestö

Piirikunnassa oli vuoden 2010 väestönlaskennassa 59 626 ihmistä. Etniset ryhmät jakautuvat valkoisiin, joita on 96,7%, mustiin (1,3%), alkuperäisamerikkalaisiin (0,2%) ja aasialaisiin (0,3%).
Kotitalouden mediaanitulo on 48 358 dollaria ja köyhyysrajan alapuolella oli 15,0% väestöstä vuosina 2007–2011.
Hyde Park

Rotten Row Hyde Parkissa.
Ilmakuva Hyde Parkista.
Hyde Park on Lontoon suurin kuninkaallinen puisto. Alun perin se oli kuningas Henrik VIII:n metsästysmaa, jonka hän hankki Westminster Abbeyn munkeilta vuonna 1536. Puistossa on 137 hehtaaria puita ja ruohoa, mahdollisuus veneillä ja uida Serpentine-järvessä sekä ratsastaa Rotten Row’lla. Puistossa sijaitsevat myös Speakers’ Corner ja kaunis puutarha, joka ympäröi edesmenneen Walesin prinsessa Dianan asuntoa, Kensingtonin palatsia.
Hyde Park ulottuu Serpentine-järveen, jonka länsipuolella ovat Kensingtonin palatsin puutarhat. Itse järvi luotiin 1730-luvulla Yrjö II:n vaimon kuningatar Carolinen käskystä. Puistossa on muistomerkki prinsessa Dianalle ja Holocaust-muistomerkki. Myös nykytaiteen Serpentine Gallery -museo sijaitsee Serpentinen rannalla.
Puistossa sijaitsee tunnettu alue ”Speakers’ Corner”, jossa kuka tahansa voi sunnuntaisin pitää puheen.
Tapahtumia

Puistossa on järjestetty monia tilaisuuksia. Siellä juhlittiin vuonna 1814 Napoleonin kukistumista ja pidettiin Lontoon maailmannäyttely vuonna 1851, jolloin Crystal Palace pystytettiin puiston maille.
Hyde Parkissa on myös järjestetty monia rock-konsertteja. Esiintyjinä ovat olleet muun muassa Jethro Tull (1968), Blind Faith (1969), The Rolling Stones (1969), King Crimson (1969), Pink Floyd (1970), Roy Harper (1971), The Who (1973), Eric Clapton (1996), Bon Jovi (2003), Red Hot Chili Peppers (2004), Queen ja Paul Rodgers (2005) ja Foo Fighters (2006). Queenin konsertissa vuonna 1976 oli yli 150 000 kuuntelijaa. Myös The Beatles on esiintynyt Hyde Parkissa. Live 8 -konsertti järjestettiin Hyde Parkissa 2. heinäkuuta 2005.
Puistossa on järjestetty useita mielenosoituksia aina naisten äänioikeuden vaatimisesta Irakin sodan vastustamiseen.
Muuta

Hyde Park on keskeisessä asemassa John Galsworthyn romaanitrilogiassa Forsytein taru, jossa se toimii yhtenä Forsytein mahtisuvun tragedian näyttämönä. Kirjassa sanotaan, että suvun vanhin sukupolvi vartioi kuninkaallista puistoa asuessaan Hyde Parkin joka laidalla.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive)
Hyde Parkissa vallitsee täydellinen sananvapaus, Kuva, 16.08.1939, nro 17, s. 20, Kansalliskirjaston digitaaliset aineistot
Hyde Parkin Live 8 -konsertti.